CELEX: C2006/060/26
Language: el
Date: 2006-03-11 00:00:00
Title: Διάταξη του Δικαστηρίου (δεύτερο τμήμα), της  1ης Δεκεμβρίου 2005 , στην υπόθεση C-447/04 (αίτηση του Landesgericht Innsbruck για την έκδοση προδικαστικής αποφάσεως): Autohaus Ostermann GmbH κατά VAV Versicherungs AG (Άρθρο 104, παράγραφος 3, δεύτερο εδάφιο, του Κανονισμού Διαδικασίας — Ασφάλιση αστικής ευθύνης που προκύπτει από την κυκλοφορία αυτοκινήτου — Οδηγία 2000/26/ΕΚ — Προθεσμία για την εξέταση εκ μέρους της ασφαλιστικής εταιρίας των αιτήσεων αποζημιώσεως)

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/12
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 1ης Δεκεμβρίου 2005
   στην υπόθεση C-447/04 (αίτηση του Landesgericht Innsbruck για την έκδοση προδικαστικής αποφάσεως): Autohaus Ostermann GmbH κατά VAV Versicherungs AG (1)
   
   (Άρθρο 104, παράγραφος 3, δεύτερο εδάφιο, του Κανονισμού Διαδικασίας - Ασφάλιση αστικής ευθύνης που προκύπτει από την κυκλοφορία αυτοκινήτου - Οδηγία 2000/26/ΕΚ - Προθεσμία για την εξέταση εκ μέρους της ασφαλιστικής εταιρίας των αιτήσεων αποζημιώσεως)
   (2006/C 60/26)
   Γλώσσα διαδικασίας: η γερμανική
   Στην υπόθεση C-447/04, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Landesgericht Innsbruck (Αυστρία) με απόφαση της 30ής Σεπτεμβρίου 2004, η οποία περιήλθε στο Δικαστήριο στις 27 Οκτωβρίου 2004, στο πλαίσιο της διαδικασίας Autohaus Ostermann GmbH κατά VAV Versicherungs AG, το Δικαστήριο (δεύτερο τμήμα), συγκείμενο από τους C. W. A. Timmermans (εισηγητή), πρόεδρο τμήματος, R. Schintgen, R. Silva de Lapuerta, Γ. Αρέστη και J. Klučka, δικαστές, γενικός εισαγγελέας: P. Léger, γραμματέας: R. Grass, εξέδωσε την 1η Δεκεμβρίου 2005 διάταξη με το ακόλουθο διατακτικό:
   Το άρθρο 4, παράγραφος 6, της οδηγίας 2000/26/ΕΚ του Ευρωπαϊκού Κοινοβουλίου και του Συμβουλίου, της 16ης Μαΐου 2000, για την προσέγγιση των νομοθεσιών των κρατών μελών σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και για την τροποποίηση των οδηγιών 73/239/ΕΟΚ και 88/357/ΕΟΚ του Συμβουλίου (τέταρτη οδηγία ασφάλισης αυτοκινήτων), πρέπει να ερμηνευθεί υπό την έννοια ότι δεν αντιβαίνει προς αυτό εθνική διάταξη που παρέχει τη δυνατότητα στον ζημιωθέντα να ασκήσει ένδικο βοήθημα κατά της ασφαλιστικής επιχειρήσεως, αφού της έχει τάξει εύλογη προθεσμία για την πληρωμή, συντομότερη από την τρίμηνη προθεσμία που προβλέπει η εν λόγω διάταξη της οδηγίας.
   
      (1)  EE C 314 της 18.12.2004